इतिहास में दर्ज है कि 1526 ईसवी में बाबर ने भारत में मुगल सल्तनत की स्थापना की थी और अगले 2 शताब्दियों तक भारतीय उपमहाद्वीप के अधिकांश हिस्सों पर मुगलों का शासन रहा। हालांकि बहुत से लोगों की आम धारणा है कि बाबर को राणा सांगा ने हीं भारत आने के लिए निमंत्रण भेजा था। लेकिन यह केवल आम धारणा ही है क्योंकि इतिहास या बाबर की आत्मकथा बाबरनामा में इसके बारे में कोई जिक्र नहीं है। यहां तक कि बाबरनामा में बाबर ने जिक्र किया है कि भारत आने के लिए उसे दौलत खां लोधी ने निमंत्रण भेजा था।